Author: UNMS
Last saved by: spano

DÔVODOVÁ SPRÁVA
k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 393/1999 Z. z., ktorým sa ustanovujú podrobnosti o technických požiadavkách na spotrebiče plynných palív v znení neskorších predpisov
I. Všeobecná časť
Predkladaný návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 393/1999 Z. z., ktorým sa ustanovujú podrobnosti o technických požiadavkách na spotrebiče plynných palív v znení neskorších predpisov je upravený na základe požiadaviek expertov Európskej únie tak, aby v plnej miere zodpovedal právnemu stavu, ktorý platí v Európskej únii a mohol tak byť zaradené do druhej vlny napĺňania Protokolu k Európskej dohode o pridružení uzatvorenej medzi Európskymi spoločenstvami a ich členskými štátmi na jednej strane a Slovenskou republikou na druhej strane o posudzovaní zhody a uznávaní priemyselných výrobkov – PECA.
Predkladaný návrh nariadenia nepredstavuje žiadne nároky na štátny rozpočet čo potvrdilo Ministerstvo financií Slovenskej republiky svojim listom číslo 15309/2003-81 zo dňa 30.6.2003 a taktiež nebude mať vplyv na zamestnanosť v Slovenskej republike a preto nie je potrebné ho prerokovať v Rade hospodárskej a sociálnej dohody SR podľa zákona č. 106/1999 Z. z.
Doložka zlučiteľnosti nariadenia vlády s právom Európskej únie
1.	Navrhovateľ nariadenia vlády: Úrad pre normalizáciu, metrológiu a skúšobníctvo Slovenskej republiky.
2.	Názov návrhu: nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 393/1999 Z. z., ktorým sa ustanovujú podrobnosti o technických požiadavkách na spotrebiče plynných palív v znení neskorších predpisov.
3.	Záväzky Slovenskej republiky vo vzťahu k Európskym spoločenstvám a Európskej únii:
a)	Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 393/1999 Z. z., ktorým sa ustanovujú podrobnosti o technických požiadavkách na spotrebiče plynných palív v znení neskorších predpisov patrí medzi prioritné oblasti aproximácie práva obsiahnuté v článku 70 Európskej dohody o pridružení uzatvorenej medzi Európskymi spoločenstvami a ich členskými štátmi na jednej strane a Slovenskou republikou na strane druhej, patrí tiež medzi priority odporúčané v Príprave asociovaných krajín strednej a východnej Európy na integráciu do vnútorného trhu Európskej únie (Biela kniha). Problematika navrhovaného nariadenia vlády zahŕňa tieto prioritné oblasti aproximácie práva výslovne uvedené v článku 70 Normy a posudzovanie zhody: ochrana zdravia a života ľudí, zvierat a rastlín, ochrana spotrebiteľa, technické predpisy a normy.
4.	Problematika návrhu právneho predpisu:
a)	V práve Európskej únie je problematika návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 393/1999 Z. z., ktorým sa ustanovujú podrobnosti o technických požiadavkách na spotrebiče plynných palív v znení neskorších predpisov upravená smernicou Rady č. 90/396/EHS z 29. júna 1990 o aproximácii práva členských štátov Spoločenstva, vzťahujúceho sa na plynové spotrebiče v znení smernice 93/68/EHS. Čiastočne sa týmto nariadením implementuje aj smernica Rady EHS č. 92/59 o všeobecnej bezpečnosti výrobkov.
5.	Stupeň zlučiteľnosti návrhu právneho predpisu s právom Európskej únie:
a)	Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 393/1999 Z. z., ktorým sa ustanovujú podrobnosti o technických požiadavkách na spotrebiče plynných palív v znení neskorších predpisov s dokumentmi Európskej únie je plne kompatibilný.
6.	Gestor: Úrad pre normalizáciu, metrológiu a skúšobníctvo Slovenskej republiky.
7.	Účasť expertov pri príprave návrhu právneho predpisu a ich stanovisko k zlučiteľnosti návrhu s právom Európskej únie: podieľali sa experti EÚ, ktorí navrhli príslušné úpravy nariadenia.
II. Osobitná časť
K čl. I
K bodu 1
Navrhnutá zmena je dôsledkom úpravy textu smernice.
K bodu 2
Ide o upresnenie textu v snahe zabezpečiť presnejšie vyjadrenie či ide o harmonizované normy alebo normy vhodné na posudzovanie zhody – odvoláva sa na príslušné ustanovenia zákona.
K bodu 3
Upresnenie textu z hľadiska jazykového.
K bodu 4
Vypustenie ustanovenia je v súvislosti so zmenou prístupu ku krajine pôvodu výrobku a jej vypustením z dohody PECA.
K bodu 5
Úprava, ktorá do budúcna zrovnoprávňuje dokumenty, ktoré v názve majú a nemajú uvedenú skratku „ES“.
K bodom 6 - 9
Presnejší preklad ustanovenia a doplnenie označovania výrobkov podľa § 4a nariadenia.
K bodu 10
Upresnený preklad ustanovenia bodu 5.4.1.
K bodu 11
Doplnenie ustanovenia o vzťahu certifikátu na výrobky a vybavenia.
K bodu 12
Upresnenie ustanovenia na harmonizované technické normy.
K bodu 13
Oprava chyby písania.
K bodu 14
Úprava je dôsledkom precizácie textu podľa smernice.
K bodu 15
Zmena je hlavne v doplnení potreby označovania výrobkov podľa § 4a nariadenia.
K bodu 16
Doplnenie ustanovenia o potrebe zapisovania identifikačného kódu autorizovanej osoby k označeniu CE.
K čl. II
Účinnosť nariadenia sa navrhuje k 1. augusta 2003.